CELEX: 32020D1541
Language: hu
Date: 2020-10-13 00:00:00
Title: A Politikai és Biztonsági Bizottság (KKBP) 2020/1541 határozata (2020. október 13.) az Európai Unió palesztin területeken folytatott rendőri missziója (EUPOL COPPS) misszióvezetőjének kinevezéséről (EUPOL COPPS/1/2020)

23.10.2020   
               
               
                  HU
               
               
                  Az Európai Unió Hivatalos Lapja
               
               
                  L 353/8
               
            
         A POLITIKAI ÉS BIZTONSÁGI BIZOTTSÁG (KKBP) 2020/1541 HATÁROZATA
         (2020. október 13.)
         az Európai Unió palesztin területeken folytatott rendőri missziója (EUPOL COPPS) misszióvezetőjének kinevezéséről (EUPOL COPPS/1/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió palesztin területeken folytatott rendőri missziójáról (EUPOL COPPS) szóló, 2013. július 3-i 2013/354/KKBP tanácsi határozatra (1) és különösen annak 9. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A 2013/354/KKBP határozat 9. cikkének (1) bekezdése értelmében a Politikai és Biztonsági Bizottság (PBB) a Szerződés 38. cikke harmadik bekezdésének megfelelően felhatalmazással rendelkezik arra vonatkozóan, hogy meghozza az Európai Unió palesztin területeken folytatott rendőri missziójának (EUPOL COPPS) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.
                  
               
                     (2)
                  
                  
                     A PBB 2017. szeptember 28-án elfogadta a (KKBP) 2017/1802 politikai és biztonsági bizottsági határozatot (2), amellyel Kauko AALTOMAA-t nevezte ki az EUPOL COPPS misszióvezetőjévé a 2017. október 1-jétől 2018. június 30-ig tartó időszakra.
                  
               
                     (3)
                  
                  
                     Kauko AALTOMAA-nak az EUPOL COPPS misszióvezetőjeként betöltött megbízatását rendszeresen meghosszabbították, legutoljára a (KKBP) 2020/902 tanácsi határozattal (3)2020. szeptember 30-ig, amely határozat módosította a 2013/354/KKBP határozatot is és 2021. június 30-ig meghosszabbította az EUPOL COPPS megbízatását.
                  
               
                     (4)
                  
                  
                     2020. október 7-én az Unió külügyi és biztonságpolitikai főképviselője azt javasolta, hogy Nataliya APOSTOLOVA-t nevezzék ki az EUPOL COPPS misszióvezetőjévé,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Nataliya APOSTOLOVA-t nevezi ki az Európai Unió palesztin területeken folytatott rendőri missziója (EUPOL COPPS) misszióvezetőjévé a 2020. november 15-től 2021. június 30-ig tartó időszakra.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2020. november 15-től kell alkalmazni.
         
         
            Kelt Brüsszelben, 2020. október 13-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 185., 2013.7.4., 12. o.
         
         
            (2)  A Politikai és Biztonsági Bizottság (KKBP) 2017/1802 határozata (2017. szeptember 28.) az Európai Unió palesztin területeken folytatott rendőri missziója (EUPOL COPPS) misszióvezetőjének kinevezéséről (EUPOL COPPS/1/2017) (HL L 259., 2017.10.7., 20. o.).
         
            (3)  A Tanács (KKBP) 2020/902 határozata (2020. június 29.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról (HL L 207., 2020.6.30., 30. o.).